KHL-i hooaeg 2018–2019

KHL-i hooaeg 2018–2019 oli KHL-i 11. hooaeg. Hooaeg algas 1. septembril 2018 ja lõppes 19. aprillil 2019.

Esimest korda tuli meistriks Moskva CSKA, kes alistas Gagarini karika finaalis Omski Avangardi mängudega 4:0. Moskva CSKA sai esimeseks klubiks, kes on Gagarini karika finaalis võitnud kõik neli mängu. Ühtlasi sai Moskva CSKA-st esimene Gagarini karika võitnud klubi, mis oli samal hooajal võitnud ka põhihooaja.

Hooajal 2018–2019 osales liigas 25 klubi – kaks klubi vähem kui hooajal 2017–2018. Hooajal 2017–2018 liigas mänginud Togliatti Lada ja HK Jugra liitusid Venemaa tugevuselt teise jäähokiliigaga VHL. Seni Läänekonverentsis mänginud Nižni Novgorodi Torpedo suundus Idakonverentsi, mille tulemusena kuulus hooajal 2018–2019 Läänekonverentsi 12 klubi ja Idakonverentsi 13 klubi.

Põhihooajal pidasid kõik 25 klubi kokku 62 mängu, mis oli kuus mängu rohkem kui hooajal 2017–2018.

 Statistika 
 Põhihooaeg 
Väljakumängijad
+Enim punkte Mängija Punkte  Nikita Gussev (SKA) 81  Nigel Dawes (JEK) 69  Vadim Šipatšov (MOSD) 68  Dmitri Kagarlitski (MOSD) 61  Brian O'Neill (JOK) 58  Sergei Mozjakin (MAG) 55  Matt Ellison (MAG) 55  Dan Sexton (JEK) 53  Darren Dietz (AST) 53  Mihhail Grigorenko (CSKA) 52
+Enim väravaid Mängija Väravaid  Kirill Kaprizov (CSKA) 30  Nigel Dawes (JEK) 28  Dan Sexton (JEK) 25  Linus Videll (RDIN) 24  Dmitri Kagarlitski (MOSD) 24  Nail Jakupov (SKA) 23  André Petersson (AST) 23  Jiří Sekáč (CSKA) 23  Sergei Mozjakin (MAG) 23  Ilja Mihhejev (OMS) 23
Allikas

 Auhinnad 
 Väljalangemismängude väärtuslikum mängija – Ilja Sorokin (Moskva CSKA)
 Gagarini karika finaalseeria väärtuslikum mängija – Ilja Sorokin (Moskva CSKA)
 Parim kaitsja – Darren Dietz (Astana Barõs)
 Parim väravavaht – Juha Metsola (Ufa Salavat Julajev)
 Parim uustulnukas – Ilja Konovalov (Jaroslavli Lokomotiv)
 Parim peatreener – Igor Nikitin (Moskva CSKA)

Hooaja sümboolne koosseis
Väravavaht: Juha Metsola (Ufa Salavat Julajev)
Kaitsjad: Nikita Nesterov (Moskva CSKA), Darren Dietz (Astana Barõs)
Ründajad: Teemu Hartikainen (Ufa Salavat Julajev), Mihhail Grigorenko (Moskva CSKA), Ilja Mihhejev (Omski Avangard)

 Välislingid 
 Ametlik koduleht

Kategooria:KHL
Kategooria:2018. aasta spordis
Kategooria:2019. aasta spordis